Sell azekka-nni nekker-d ɣef lxemsa n sbeḥ, nessared. Ɣef setta n ṣbeḥ, nruḥ ɣer tẓallit, .Tullas akked d temrabeḍt ulint ɣer tezqqa n tẓallit: n‘edda-d seg ufrag, nuli tiseddarin; almi i d-nufa iman-nneɣ deg ugni ameqqran yettaken ɣer texxamin n usensu n temrabḍin d tazeqqa n leqraya akked tzeqqa n tẓalit. S yinna ad d-neffeɣ ɣer lḥara, yesεan ssqef: tɣum akk.Taẓallit tekkfa, imrabḍen d teqcicin ffɣen-d akk si tzeqqa n tẓallit. Nekk seknen-iyi-d amrabeḍ ameqqran, win i yesseddan taẓallit-nni. Yefka-yi-d aṭas n yisteqsiyen, ur cfiɣ ara fell-asen, maca cfiɣ ttwaliɣ-t kan.